– Вернасць традыцыям дапаўняе наша жыццё і робіць чалавека духоўна багацейшым. Выпісваць “Працоўную славу” здаўна стала добрай традыцыяй у нашай сям’і. Калісьці пра гэта клапацілася мая мама, а зараз ужо я пільнуюся, каб любімае выданне заўсёды прысутнічала ў паштовай скрыні. Вяскоўцы любяць чытаць родную газету, не раз чула, як яны абмяркоўваюць нейкі цікавы матэрыял або артыкул пра знаёмага чалавека. “Працоўная слава” не раз выручала мяне, калі з вучнямі неабходна было правесці выхаваўчую ці інфармацыйную гадзіну. Як гісторык заўсёды атрымліваю асалоду ад гістарычных вестак пра мінуўшчыну нашай мясцовасці, пра нашых славутых землякоў. Таму развітвацца з раёнкай не збіраюся.